อยากสอบถามหน่อยครับ ว่าทำไมบุหรี่ไฟฟ้าถึงทำให้เกิดมะเร็งปอดได้ ทั้งที่ไม่มีการเผาไหม้
สวัสดีค่ะ บุหรี่ไฟฟ้าคืออุปกรณ์อิเล็กทรอนิกส์ชนิดหนึ่งซึ่งใช้แบตเตอรี่ในการทำงานเพื่อสร้างความร้อนและไอน้ำที่ประกอบไปด้วยสารต่าง ๆ เช่น นิโคติน โพรไพลีนไกลคอล บุหรี่ไฟฟ้าใช้หลักการระเหยของสารนิโคตินเหลวด้วยความร้อนจากไฟฟ้า ไม่ใช่การเผาไหม้เหมือนกับบุหรี่แบบทั่วไป จึงไม่มีส่วนประกอบของน้ำมันดินหรือทาร์ ที่อาจทำให้เกิดการระคายเคืองของทางเดินหายใจแต่อย่างไรก็ตาม บุหรี่ไฟฟ้ายังมีนิโคตินยังคงเป็นส่วนประกอบหลัก ซึ่งอาจส่งผลเสียต่อร่างกายเช่น กระตุ้นสมอง ทำให้เกิดอาการมึนงง กระตุ้นหัวใจทำให้อัตราการทำงานของหัวใจเพิ่มขึ้น อาจทำให้หัวใจวาย เส้นเลือดในสมองแตก และยังเสี่ยงต่อการเป็นมะเร็งปอด เนื่องจาก ไอระเหยของบุหรี่ไฟฟ้ามีขนาดอนุภาคที่เล็กกว่าบุหรี่ธรรมดา ทำให้สามารถถูกสูดเข้าไปในปอดได้ลึกมากกว่า และถูกดูดซึมเข้าไปทำลายเนื้อเยื่อปอดได้จึงไม่แนะนำการใช้บุหรี่ไฟฟ้าเช่นกันค่ะอ่านเพิ่มเติม